पर मैं ए के सोचा करना, रुट्‌टी दा बेल्ला के होई गेआ ऐ? साड्ढे अट्‌ठ? के ऐ, रुट्‌टी अज्ज नेईं थ्होग? राजश्री हूना तक्क्‌र कुत्थैं ऐ? ए ठीक नीं ऐ। सोच-सोचदा मैं सिद्धा ठाकुर हुंदे कमरे च पुज्जी गेआ। उत्थैं राजश्री हैन्नी ही ते पलंगा उप्पर सर्‌हैने दे स्हारे बिंद उगड़े होइयै बैठे दे ठाकुर साह्‌ब बडले दा अख़बार पढ़ा दे हे। मेरे औने दा उनें गी पता नीं लग्गा। बल्लें जेही टूल खिच्चियै मैं बेही गेआ। आक्खेआ- “दस्सो केह्‌ड़ी खबरा च डुब्बे दे ओ।”